SPALI โบรกฯชูจุดเด่นจากการทำกำไร-ยีลด์สูง 5.5% แนะซื้อเป้าหมาย 24 บาท
SPALI โบรกฯชูจุดเด่นจากการทำกำไร-ยีลด์สูง 5.5% แนะซื้อเป้าหมาย 24 บาท
SPALI โบรกฯชูจุดเด่นจากการทำกำไร-ยีลด์สูง 5.5% แนะซื้อเป้าหมาย 24 บาท
17 ก.ย. 2562

บล.ไอร่า ระบุในบทวิเคราะห์วันนี้(17ก.ย.62) บริษัท ศุภาลัย จำกัด (มหาชน) หรือ SPALI จากการผ่อนปรนการนับสัญญาการกู้ร่วมของมาตรการ LTV คาด SPALI เป็น 1 ในผู้ประกอบการที่ได้รับประโยชน์ดังกล่าว จากผลิตภัณฑ์ที่เน้นกลุ่มลูกค้าระดับกลาง – ล่าง และมีสัดส่วนการกู้ร่วมสูงกว่า 71%
ขณะที่กลยุทธ์การขายคอนโดของ SPALI ยังเน้นกลุ่ม Real Demand เก็บเงินดาวน์ไม่ต่ำกว่า 20% ซึ่งสูงกว่าค่าเฉลี่ยของกลุ่ม ทำให้ Backlog ของ SPALI ที่มีอยู่เป็น Backlog ที่มีคุณภาพ คาดมีความพร้อมโอนเมื่อโครงการแล้วเสร็จ
คาดปี’62 มีกำไรสุทธิ 6,255 ล้านบาท เติบโต 8% ภายใต้ Backlog สิ้นไตรมาส 2/62  มูลค่า 10,189 ล้านบาท หรือประมาณ 76%ของประมาณการรายได้ทั้งปี พร้อมคาดส่วนที่เหลือมาจากการขายพร้อมโอนโครงการแนวราบ รวมถึงแผนของ SPALI จะเปิดโครงการใหม่ไม่ต่ำกว่า 21 แห่ง
SPALI ยังมีจุดเด่นจากความสามารถทำกำไร โดยเฉพาะ Gross Profit Margin สูงสุดในอุตสาหกรรม พร้อมคาด Div.Yield ประมาณ 5.5% ทำให้ยังแนะนำ “ซื้อ” ประเมินราคาเป้าหมาย 24.00 บาท/หุ้น